b'\n_START_ARTICLE_\nMaciej Lampe\n_START_SECTION_\nUra\n_START_PARAGRAPH_\nLampe syntyi Puolassa, mutta varttui Ruotsissa. H\xc3\xa4n pystyykin puhumaan ruotsia. H\xc3\xa4n pelasi nuoruutensa Alvik Stockholmissa, josta h\xc3\xa4n siirtyi 14-vuotiaana pelaamaan Real Madridin nuoriin. H\xc3\xa4n p\xc3\xa4\xc3\xa4si pelaamaan Real Madridin edustusjoukkueeseen kaudella 2001\xe2\x80\x932002, jolloin h\xc3\xa4n oli nuorin Euroliiga-pelaaja. Koska h\xc3\xa4n ei ollut viel\xc3\xa4 t\xc3\xa4ysin miesten tasolla, h\xc3\xa4net lainattiin Complutense-yliopiston joukkueeseen, joka pelasi toiseksi korkeimmalla tasolla._NEWLINE_Vuoden 2003 NBA-draftissa New York Knicks varasi h\xc3\xa4net numerolla 30. Vuonna 2004 h\xc3\xa4net vaihdettiin Phoenix Sunsiin, jossa h\xc3\xa4nest\xc3\xa4 tuli nuorin pelaaja, joka on koskaan pelannut Phoenixin edustusjoukkueessa runkosarjaottelussa. Kaudella 2004-2005 h\xc3\xa4n pussitti my\xc3\xb6s NBA-enn\xc3\xa4tyksens\xc3\xa4: 17 pistett\xc3\xa4 Milwaukee Bucksia vastaan. 2005 h\xc3\xa4net l\xc3\xa4hetettiin New Orleans Hornetsiin ja 2006 h\xc3\xa4net vaihdettiin Houston Rocketsiin. NBA-uransa aikana h\xc3\xa4n teki keskim\xc3\xa4\xc3\xa4rin 3,4 pistett\xc3\xa4 ja otti 2,2 levypalloa peli\xc3\xa4 kohden._NEWLINE_NBA:sta h\xc3\xa4n palasi Eurooppaan ja meni pelaamaan ULEB Eurocupia Dynamo Pietariin. Joukkue meni kuitenkin pian konkurssiin, kun Pietarin kaupunki ei pystynyt tukemaan seuraa. Lampe teki sopimuksen Himkin kanssa, jonka kanssa h\xc3\xa4nell\xc3\xa4 oli sopimus vuoteen 2011 saakka. Sopimus oli arvoltaan 1,5 miljoonaa euroa._NEWLINE_Kaudeksi 2009\xe2\x80\x932010 Lampe siirtyi Maccabi Tel Aviviin yhden vuoden sopimuksella.'